## *Projekts*

LATVIJAS REPUBLIKAS MINISTRU KABINETS

2021. gada \_\_\_. \_\_\_\_\_\_\_\_\_\_\_\_ Noteikumi Nr.

Rīgā (prot. Nr. )

**Grozījumi Ministru kabineta 2016. gada 9. februāra noteikumos Nr. 92 “Noteikumi par kuģošanas līdzekļu satiksmi iekšējos ūdeņos”**

*Izdoti saskaņā ar Jūrlietu*

*pārvaldes un jūras drošības*

*likuma 48.1 panta pirmo daļu*

Izdarīt Ministru kabineta 2016. gada 9. februāra noteikumos Nr. 92 “Noteikumi par kuģošanas līdzekļu satiksmi iekšējos ūdeņos” (Latvijas Vēstnesis, 2016, 29. nr.) šādus grozījumus:

1. Aizstāt 3.1.1. apakšpunktā vārdus “valsts akciju sabiedrība “Latvijas Jūras administrācija”” ar vārdiem “valsts sabiedrība ar ierobežotu atbildību “Latvijas Jūras administrācija” (turpmāk – Jūras administrācija)”.

2. Papildināt noteikumus ar 8.1 punktu šādā redakcijā:

“8.1 Lai nodrošinātu šo noteikumu 23.1 un 94.1 punkta izpildi, nepieciešamības gadījumā un iespēju robežās:

8.1 1. Satiksmes ministrija un Jūras administrācija sadarbojas ar citu Eiropas Savienības dalībvalstu kompetentajām institūcijām;

8.1 2. Jūras administrācija, nepieciešamības gadījumā konsultējoties ar Satiksmes ministriju, apstiprina darba uzskaites grāmatiņā veiktos ierakstus par kuģošanas laiku un veiktajiem braucieniem laikposmā līdz 15 mēnešiem pirms attiecīgā apstiprināšanas pieprasījuma datuma;

8.1 3. Jūras administrācija sadarbībā ar Satiksmes ministriju identificē un Satiksmes ministrija paziņo Eiropas Komisijai iekšējos ūdeņus, kuros ir nepieciešamas jūras navigācijas prasmes.”

3. Aizstāt 9.2. apakšpunktā vārdus “valsts akciju sabiedrības “Latvijas Jūras administrācija”” ar vārdiem “Jūras administrācijas”.

4. Papildināt noteikumus ar 23.1 punktu šādā redakcijā:

“23.1 Ja persona, kurai ir atbilstoši Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem izsniegta darba uzskaites grāmatiņa, lūdz šajā grāmatiņā izdarīt ierakstus par kuģošanas laiku un veiktajiem braucieniem, minēto Eiropas Savienības tiesību aktu tvērumā ietilpstoša kuģošanas līdzekļa, uz kura šī persona ir strādājusi, vadītājs izdara attiecīgus ierakstus, nepieciešamības gadījumā konsultējoties ar grāmatiņas izsniedzējas valsts kompetentajām institūcijām.”

5. Aizstāt 85. punktā vārdus “valsts akciju sabiedrību “Latvijas Jūras administrācija” (turpmāk – Jūras administrācija)” ar vārdiem “Jūras administrāciju”.

6. Papildināt noteikumus ar 94.1 punktu šādā redakcijā:

“94.1 Ja persona, kurai ir atbilstoši Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem izsniegta darba uzskaites grāmatiņa, lūdz šajā grāmatiņā izdarīt ierakstus par kuģošanas laiku un veiktajiem braucieniem, minēto Eiropas Savienības tiesību aktu tvērumā ietilpstošas peldbūves, uz kuras šī persona ir strādājusi, vadītājs izdara attiecīgus ierakstus, nepieciešamības gadījumā konsultējoties ar grāmatiņas izsniedzējas valsts kompetentajām institūcijām.”

7. Papildināt noteikumus ar informatīvo atsauci uz Eiropas Savienības direktīvu šādā redakcijā:

“**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2017. gada 12. decembra Direktīvas (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova